  Туспуктэм: Майя Бывальцева Майя Бывальцева Уй-нуналскын Ижкарын лымылэн толэзьем эсэпез усиз. Карлэн тӧроез Дмитрий Чистяков сюресъёс вылын кылдэм югдур пумысен «ВКонтакте» мерлыко вотэсысь бамаз валэктонъёс сётӥз. « Карын улсьёслэсь сюресъёс вылын югдур пумысен йыркурзэс валасько. Со зэмзэ но секыт. Карысь сюресъёс вылын ваньмыз техника ужа. Вань службаослэн ужез радъямзы пумысен йылпумъянъёс бергес лэсьтомы. Али валтӥсез ужпум – мерлыко транспортлэсь ужзэ радъян » Дмитрий Чистяков, Ижкарлэн тӧроез Кот лымы лякиськемен сэрен тармвай линиосысь ёзъёс ӧз чидалэ. Вормшилов нимо ульча пала 8 часысен, берлогес Халутрин нимо ульчаысен Буммаш микрорайонэ мынон-ветлон дугдӥз. Трамвайёс 10 часын выльысь ветлыны кутскизы. Россиысь МЧС-лэн элькунъя валтӥсь управлениез ивортэмъя, кык нуналскын Удмуртиын 24 сантиметрозь лымы усиз. Можгаын – 24 сантиметр Дэбесын – 10 сантиметр Ижкарын – 18 сантиметр Сьӧлтаын – 17 сантиметр Сарапулын – 16 сантиметр Эграын – 16 сантиметр Воткаын – 14 сантиметр Глазкарын – 14 сантиметр Куазез эскерисьёслэн чакламзыя, 22-тӥ шуркынмонэ но 23-тӥ шуркынмонэ потон зол лымыялоз, йӧ зор усёз. Тегъёс: лымы Ижкар Удмуртия сюресъёс  